**LIQUI MOLY bliver navnesponsor for håndbold-bundesligaen i Tyskland**

Den tyske olie- og additivspecialist satser på reklameeffekt i en af verdens stærkeste ligaer

**Juni 2019 – Fra juli 2019 står tophåndbold i Tyskland i LIQUI MOLY's tegn. Smøremiddelspecialisten har erhvervet navnerettighederne til herrernes højeste spillerække, der så hedder LIQUI MOLY Håndbold-Bundesliga.** Aftalen gælder for tre spilletider **med mulighed for to yderligere.**

Bundesligaen og motorolie- og additivvirksomheden har samlet en omfangsrig rettighedspakke, der foruden navneretten til ligaen indeholder mange flere sponseringsforanstaltninger. Således bliver LIQUI MOLY Handball-Bundesligaens (LIQUI MOLY HBL) logo placeret tydeligt og i stort format på trøjeærmerne på alle spillere i de 18 klubber. Det blå-rød-hvide logo for denne virksomhed, der har succes over hele verden, ses desuden ved alle LIQUI MOLY HBL's 306 kampe i sæsonen på tv-relevante reklameflader på hvert spillested: Det omfatter hjørneterningerne på banekanten samt gulvstickers på banen og på interviewbagvæggene. „Med denne reklameforanstaltning sikrer vi, at mærket permanent er til stede de næste år i en af Tysklands mest populære sportsgrene“, siger LIQUI MOLY-direktør Ernst Prost.

Også uden for banen vil smøremiddelmærket være til stede idet logoet er anbragt på alle tryksager, på hjemmesiden, i alle øvrige digitale kanaler samt på LIQUI MOLY HBL's sites i de sociale medier.

„Vi venter os en enorm reklamevirkning af dette samarbejde, der går langt videre end det tyske hjemmemarked, fordi begge mærker har en stor udstrålingskraft“, fremhæver Ernst Prost. „Investeringen er ikke kun for os, men også for alle handelspartnere, værksteder og kunder, der fører eller arbejder med LIQUI MOLY. Vores partnere kan profitere af, at mærket bliver mere og mere kendt som resultat af vores engagement i håndbold-bundesligaen, da et stærkt mærke aktiverer slutforbrugeren yderligere.“ Desuden vil LIQUI MOLY bruge sponseringen til at gøre kunderne endnu mere begejstrede for mærket gennem invitationer til spil og uddybe partnerskaberne hhv. berede vejen for nye partnerskaber.

Samarbejdet med HBL omfatter også REWE Final 4-turneringen om DHB-Pokalen, All Star Game samt Pixum Super Cup, som den tyske mester og pokalvinder traditionelt åbner sæsonen med.

Frank Bohmann, direktør for HBL GmbH: „Det glæder os meget, at vi med LIQUI MOLY har fundet en stærk partner med stor udstrålingskraft, der passer 100 procent til os. Dette firma med succes over hele verden og med hovedsæde i Tyskland regnes ligesom os til de bedste og står for fremragende kvalitet, non stop action, høj dynamik, store emotioner og succes. På grund af de talrige grænseflader er vi overbeviste om, at vi kan udnytte det store potentiale i vores partnerskab til at videreudvikle dette mærkes image.“

LIQUI MOLYS navneret bliver første gang iscenesat 17./18. august i første runde i DHB-Pokalen. Direktør Ernst Prost: „Vores engagement i håndbold bliver de kommende års flagskibsprojekt i vores sponseringskoncept uden for motorsporten.“

**Om LIQUI MOLY**

Med cirka 4.000 produkter tilbyder LIQUI MOLY et verdensomspændende og enestående bredt udvalg af kemiske produkter i bilbranchen: Motorolier og additiver, smørestoffer og pastaer, forskellige slags spray og bilplejeprodukter, klæbe- og tætningsmaterialer. LIQUI MOLY blev grundlagt i 1957, og alle produkter fremstilles i Tyskland. I hjemlandet er virksomheden klart markedsførende indenfor additiver og kåres år efter år som det bedste oliemærke. Virksomheden sælger sine produkter i over 120 lande og opnåede i 2018 en omsætning på EUR 544 mio.

**Yderligere informationer fås ved henvendelse til:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de